


KĖDAINIŲ RAJONO SAVIVALDYBĖS TARYBA 

SPRENDIMAS
DĖL PRITARIMO ĮGYVENDINTI PROJEKTĄ „ĮVAIRIALYPIO ŠVIETIMO PLĖTOJIMAS KĖDAINIŲ „AUŠROS“ PROGIMNAZIJOJE IR VILAINIŲ MOKYKLOJE-DARŽELYJE „OBELĖLĖ“, VYKDANT VISOS DIENOS MOKYKLOS VEIKLĄ“

2024 m. vasario 15 d. Nr. TS-3
Kėdainiai


Vadovaudamasi Lietuvos Respublikos vietos savivaldos įstatymo 6 straipsnio 23 punktu, 15 straipsnio 4 dalimi, 2022–2030 m. Kauno regiono plėtros planu, patvirtintu Kauno regiono plėtros tarybos 2023 m. vasario 23 d. sprendimu Nr. 6KS-8 „Dėl 2022–2030 m. Kauno regiono plėtros plano patvirtinimo“, Regioninės pažangos priemonės Nr. 12-003-03-02-17 (RE) „Plėtoti įvairialypį švietimą vykdant visos dienos mokyklų veiklą“ finansavimo gairių, patvirtintų Lietuvos Respublikos švietimo, mokslo ir sporto ministro 2022 m. spalio 13 d. įsakymu Nr. V-1637 „Dėl Regioninės pažangos priemonės Nr. 12-003-03-02-17 (RE) „Plėtoti įvairialypį švietimą vykdant visos dienos mokyklų veiklą“ finansavimo gairių patvirtinimo“ 3 skyriaus 2.4, 2.5.3, 5.1 ir 5.2 papunkčiais Kėdainių rajono savivaldybės taryba  nusprendžia:
1. Pritarti projekto „Įvairialypio švietimo plėtojimas Kėdainių „Aušros“ progimnazijoje ir Vilainių mokykloje-darželyje „Obelėlė“, vykdant visos dienos mokyklos veiklą“ (toliau – Projektas) įgyvendinimui ir skirti iš Kėdainių rajono savivaldybės biudžeto ne mažiau kaip 15 procentų visų tinkamų finansuoti Projekto išlaidų.
2. Padengti netinkamas finansuoti, tačiau šiam Projektui įgyvendinti būtinas išlaidas, ir tinkamas išlaidas, kurių nepadengia Projekto finansavimas. 
3. Užtikrinti Projekto veiklų metu sukurtų rezultatų tęstinumą ne mažiau kaip 5 metus po Projekto finansavimo pabaigos.
Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.




Savivaldybės meras				                     Valentinas Tamulis

